钦定古今图书集成/明伦汇编/官常典/第579卷 > 鲍象贤
## 钦定古今图书集成/明伦汇编/官常典/第579卷 > 鲍象贤

按《明外史汪文盛传》：“象贤，歙人。由进士授御史，历云
南副使。毛伯温檄文盛会师，以象贤领中哨，屡迁右
副都御史，巡抚陕西，代石𥳑抚云南。初，流江土舍那
鉴杀知府那宪以叛，布政使徐樾往招降，被杀。𥳑攻
之未克定，坐樾事罢，而象贤代之，乃集土汉兵七万
以讨。鉴惧，仰药死，择那氏后立之。迁兵部右侍郎，总”
督两广军务。贼魁徐铨等纠倭横海，上檄副使汪柏
等击斩之。广西贼黄父将等扰庆远，𢭏其巢，大获。予
象贤一子官。入佐南京兵部，被劾回籍听勘。家居十
年，起太仆卿。复以右副都御史巡抚山东。召拜兵部
左侍郎，以年老引去。隆庆初卒。